Α.Μ.Σ. Αίολος Αστακού

Ο Αθλητικός Μορφωτικός Σύλλογος Αίολος Αστακού είναι ελληνικό αθλητικό σωματείο που δραστηριοποιείται στην κωμόπολη του Αστακού, στην Αιτωλοακαρνανία, όπου και βρίσκεται η έδρα του. Επίσημο έτος ίδρυσής του είναι το 1990 και αγωνίζεται με χρώματα το μπλε (παλαιότερα το σκούρο μοβ) και το κίτρινο. Στο έμβλημά του αναπαρίσταται ο Αίολος, θεός των ανέμων σύμφωνα με την αρχαιοελληνική μυθολογία. Ο σύλλογος διατηρεί τμήματα καλαθοσφαίρισης για αθλητές όλων των ηλικιακών ομάδων.

 Ιστορική αναδρομή 
 Στα τοπικά πρωταθλήματα (1990-2014) 
Ο Αιόλος ιδρύθηκε στον Αστακό Αιτωλοακαρνανίας στις 18 Μαρτίου 1990 με πρώτο Πρόεδρο τον καθηγητή Λάμπρο Πιτσούλια.«Η Ομάδα - Ιστορία» , πληροφορίες στον επίσημο ιστότοπο του συλλόγου. Εντάχθηκε στο δυναμικό της Ε.Σ.Κ. Βορειοδυτικής Ελλάδας λαμβάνοντας μέρος στα Πρωταθλήματα που αυτή διοργανώνει για κάτι περισσότερο μία 20ετία. Ορόσημο στην ιστορία του συλλόγου θεωρείται η περίοδος 2003-04 κατά την οποία πέτυχε για πρώτη φορά μέσω διαδικασίας μπαράζ να ανέλθει στην Α1 Κατηγορία Ε.Σ.ΚΑ.Β.Δ.Ε. υπό την προεδρία του Παρασκευά Μακρή. Φυσική έδρα του συλλόγου όλα αυτά τα χρόνια είναι το Κλειστό Γυμναστήριο του Αστακού, ενώ καθήκοντα προπονητή για μια δεκαετία διατηρούσε ο Γεράσιμος Μπότσιος.

Μια δεκαετία αργότερα πρόεδρος και βασικός χορηγός της ομάδας ανέλαβε ο Αποστόλης Πανταζής, εφοπλιστής στο επάγγελμα, που διαμένει μόνιμα μεν στο εξωτερικό αλλά έλκει την καταγωγή του από τον Αστακό.«Αίολος Αστακού: Απόστολος Πανταζής η αποκάλυψη» , άρθρο στον ιστότοπο Basket247.gr, 5 Μαρτίου 2014. Ο χρηματικός προϋπολογισμός της ομάδας αυξάνεται δραστικά, ενώ παράλληλα αρχίζουν εργασίες για την αναπαλαίωση του τοπικού Γυμναστηρίου. Υπό την καθοδήγηση του προπονητή Μιχάλη Θάνου, ο Αίολος αναδεικνύεται την περίοδο 2013-14 Πρωταθλητής στην Α1 Κατηγορία Ε.Σ.ΚΑ.Β.Δ.Ε. λαμβάνοντας, παράλληλα, το εισιτήριο ανόδου στη Γ' Εθνική Κατηγορία.«Στις δαγκάνες του Αστακού», άρθρο στον ιστότοπο EuroHoops.gr, 18 Ιουνίου 2015. Στη σειρά των τελικών κατάφερε να ξεπεράσει το εμπόδιο του Α.Γ.Σ. Ιωαννίνων τον οποίο νίκησε τόσο εντός όσο κι εκτός έδρας.«Πρωταθλητής ΕΣΚΑΒΔΕ ο Αίολος Αστακού» , άρθρο στον ιστότοπο AgrinioNews.gr, 3 Μαΐου 2014.«Αίολος Αστακού: «Οι κόποι μας στέφθηκαν με επιτυχία»», άρθρο στον ιστότοπο InfoBasket.gr,  5 Μαΐου 2015.

 Ανοδική πορεία στις Εθνικές Κατηγορίες (2014-σήμερα) 
Την επόμενη χρονιά ο σύλλογος μετέφερε προσωρινά την έδρα του στη Βόνιτσα, καθώς το τοπικό του γυμναστήριο κρίθηκε ακατάλληλο για το επίπεδο των εθνικών κατηγοριών.«Η άνοδος ήταν αυτοσκοπός για τον Αίολο Αστακού», άρθρο στον ιστότοπο Sport24.gr, 1 Ιουνίου 2015. Στον Αστακό ξεκίνησαν, στο μεταξύ, εργασίες με ιδιωτική πρωτοβουλία για την κατασκευή νέου γηπέδου. Για τη χρονιά 2014-15 η ομάδα του Αστακού εντάχθηκε στον 1ο Όμιλο Βορρά της Γ' Εθνικής μαζί με 13 ακόμη συλλόγους.«Πρόγραμμα & Βαθμολογία Γ' Εθνικής Κατηγορίας Ανδρών (1ος Όμιλος Βορρά) 2014-2015», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ολοκλήρωσε τις αγωνιστικές της υποχρεώσεις στη 2η θέση με απολογισμό 22 νίκες και 4 ήττες, πίσω από την πρωτοπόρο Α.Ε. Λάρισας. Σαν αποτέλεσμα κέρδισε την άνοδό του στη Β' Εθνική Κατηγορία, αποτελώντας την πρώτη ομάδα της Αιτωλοακαρνανίας που το καταφέρνει. Προπονητής της ομάδας την επιτυχημένη αυτή χρονιά ήταν ο Νίκος Βουρνάς.

Τον Ιούνιο του 2015 στη θέση του πρώτου προπονητή της ομάδας προσελήφθη ο Μιχάλης Κουταλιανός, ο οποίος παρέμεινε στο πόστο του σε όλη τη διάρκεια της περιόδου 2015-16.«Στον Αίολο Αστακού ο Κουταλιανός», άρθρο στον ιστότοπο της εφημερίδας «Δημοκρατική», 2 Ιουνίου 2015. Η ομάδα του Αστακού εντάχθηκε στον Όμιλο Βορρά της Β' Εθνικής, πραγματοποιώντας εξαιρετική πορεία. Απέναντι σε 14 αντιπάλους υπέστη μέχρι το πέρας του Πρωταθλήματος μόλις μία ήττα σε 28 αγώνες, κατακτώντας τον τίτλο του Πρωταθλητή.«Πρόγραμμα & Βαθμολογία Β' Εθνικής Κατηγορίας Ανδρών (Όμιλος Βορρά) 2015-2016», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Β΄ Εθνική (Βορράς): Φιέστα και ρεκόρ για τον Αίολο!», άρθρο στον ιστότοπο InfoBasket.gr, 14 Μαΐου 2016. Έκανε δε το καλύτερο ξεκίνημα στην ιστορία της Β' Εθνικής (25-0) και ολοκλήρωσε το πρωτάθλημα με το κορυφαίο ρεκόρ (27-1, 96,4% σε ποσοστό) και τη μεγαλύτερη διαφορά πόντων (+576 ήτοι 20,6 μ.ό.) που έχει σημειωθεί ποτέ στην κατηγορία. Διέθετε και το μεγαλύτερο μπάτζετ του Ομίλου.«Τα βραβεία της Β’ Εθνικής – Βορράς (2016)», άρθρο στον ιστότοπο InfoBasket.gr, 7 Ιουνίου 2016.

Στην ψηφοφορία που διοργανώνει κάθε χρόνο ο ιστότοπος InfoBasket.gr ανάμεσα στους προπονητές των ομάδων του Ομίλου Βορρά, ο Αίολος Αστακού αναδείχθηκε ομόφωνα η κορυφαία ομάδα της χρονιάς, ενώ ο Κουταλιανός συγκέντρωσε και τις περισσότερες ψήφους για το βραβείο του κορυφαίου προπονητή. Στην ίδια ψηφοφορία τρεις παίκτες της ομάδας, οι Νίκος Κακλαμάνος, Βασίλης Κιτσούλης και Γιώργος Μπρόζος, βρέθηκαν στην κορυφαία πεντάδα παικτών. Η δε ιστοσελίδα EuroBasket.com απένειμε στο Νίκο Κακλαμάνο το βραβείο του M.V.P. του Πρωταθλήματος Βορρά (οι προπονητές ψήφισαν το Γιώργο Ασημάκη του Πιερικού Αρχέλαου).«Greece » B » Season 2015-2016», πληροφορίες στον ιστότοπο EuroBasket.com.  Ο Κακλαμάνος ήταν επίσης και ο πρώτος σκόρερ για την ομάδα τη χρονιά αυτή (418 πόντοι).«Οι σκόρερς της Β΄Εθνικής (τελική κατάταξη)», άρθρο στον ιστότοπο InfoBasket.gr, 17 Μαΐου 2016.

Κατά την αγωνιστική περίοδο, 2016-17, ο Α.Μ.Σ. Αίολος Αστακού έλαβε μέρος στο Πρωτάθλημα της Α2 Εθνικής Κατηγορίας Ανδρών που διοργάνωσε η Ελληνική Ομοσπονδία Καλαθοσφαίρισης.Τερμάτισε στην 5η θέση και έπαιξε στα play offs με τον Ηρακλή.Στο Ιβανώφειο έχασε με 82-64 ενώ στο κλειστό του Αστακού κέρδισε 73-64.Σε τρίτο αγώνα ξανά στο Ιβανώφειο έχασε με 68-60.

Στη διοργάνωση του Κυπέλλου Ελλάδος ο Αίολος παραχώρησε συνολικά τρεις αγώνες. Στον πρώτο αγώνα Κυπέλλου στην ιστορία της ομάδας, αυτή ξεπέρασε επιτυχώς την Α' Φάση επικρατώντας εκτός έδρας της Α.Ε. Χολαργού με σκορ 53-62.«Ιστορική νίκη για τον Αίολο Αστακού» , άρθρο στον ιστότοπο Basket247.gr, 17 Σεπτεμβρίου 2016.«Μεγάλη πρόκριση του Ηρακλή», άρθρο στον ιστότοπο Sport.gr, 17 Σεπτεμβρίου 2016. Στα πλαίσια της Β' Φάσης νίκησε επίσης τον Αμύντα Δάφνης-Υμηττού με εντός έδρας σκορ 79-69,«Αίολος Αστακού - Αμύντας 79-69», άρθρο στον ιστότοπο Sdna.gr, 21 Σεπτεμβρίου 2016.«Αίολος Αστακού: Συνεχίζει στο κύπελλο-νίκη 79-69 τον Αμύντα», άρθρο στον ιστότοπο WestBasket.gr, 22 Σεπτεμβρίου 2016. προτού βρεθεί εκτός διοργάνωσης μετά από εντός έδρας ήττα από τον Πανιώνιο με σκορ 74-81.«Αίολος Αστακού - Πανιώνιος 74-81», άρθρο στον ιστότοπο Sdna.gr, 24 Σεπτεμβρίου 2016.«Πρόκριση για Πανιώνιο και Προμηθέα», άρθρο στον ιστότοπο Sport24.gr, 24 Σεπτεμβρίου 2016.

Μετά την ολοκλήρωση της σεζόν υπήρξαν προβλήματα που είχαν σαν αποτέλεσμα ο Αίολος να μην δηλώσει συμμετοχή σε καμία κατηγορία, είτε εθνική είτε της ΕΣΚΑΒΔΕ. Η ομάδα συνέχισε να συμμετέχει μόνο στις υποδομές.

Από την αγωνιστική περίοδο 2019-20 η ομάδα Ανδρών του Αίολου Αστακού ξεκινάει νέα προσπάθεια στο πρωτάθλημα ΕΣΚΑΒΔΕ, με προπονητή τον Παναγιώτη Χουλιαρά και στελεχωμένη από νεαρούς, αλλά και έμπειρους παίκτες, όπως ο Αλέξης Σούρλας και ο Γιώργος Τσάνος.

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαίος Σκόρερ ΚΠΚύπελλο2014-15 4Γ' Εθνική 2 - 22-4 - - ? - --  -  -2015-16 3Β' Εθνική 1 - 27-1 - - Νίκος Κακλαμάνος - --  -  -2016-172Α2 Εθνική5Play-offs19-111-2 -?2η - Β' Φάσης3-  -  -

 Πρόσωπα 
+Διακεκριμένοι καλαθοσφαιριστέςΕθνΟνοματεπώνυμο  Ανδρόνικος Γκιζόγιαννης  Γιάννης Θανόπουλος  Νίκος Κακλαμάνος  Αλέξανδρος Καλισώρας  Βασίλης Κιτσούλης  Φάνης Κουμπούρας  Γιώργος Μπρόζος  Άλκης ΠαππάςΕθνΟνοματεπώνυμο  Στάθης Παπαδιονυσίου  Γρηγόρης Σκριμπώνης  Αλέκος Σούρλας  Κώστας Τσάνος  Τάσος Χαρισμίδης  Παναγιώτης Χουλιάρας  Νίκος Ψωμάς-Λυμπάρης

<div style="clear: both">

+ΠροπονητέςΕθνΟνοματεπώνυμοΘητεία  Γεράσιμος Μπότσιος    Μιχάλης Θάνου    Νίκος Βουρνάς  (Ιούν 2014 - Ιούλ 2015) «Ανέλαβε τον Αίολο Αστακού ο Βουρνάς», άρθρο στον ιστότοπο TheBest.gr, 5 Ιουνίου 2014.«Ο Κουταλιανός ανέλαβε τον Αίολο Αστακού», άρθρο στον ιστότοπο Sport24.gr, 1 Ιουνίου 2015.  Μιχάλης Κουταλιανός  (Ιούλ 2015 - Ιούν 2017) 
Παναγιώτης Χουλιαράς 2019-
<div style="clear: both">

 Τρέχουσα αγωνιστική περίοδος 
Προσωρινή έδρα του συλλόγου (μέχρι το Νοέμβριο) ήταν το Δημοτικό Αθλητικό Κέντρο Βόνιτσας, χωρητικότητας 500 θεατών.«Μένει στο ΔΑΚ Βόνιτσας ο Αίολος Αστακού» , άρθρο στον ιστότοπο AgrinioNews.gr, 8 Ιουλίου 2015.«Γήπεδο» , πληροφορίες στον επίσημο ιστότοπο του Α.Ο. Βόνιτσας. Στη συνέχεια μετακίμησε στο καινούριο Δημοτικό Αθλητικό Κέντρο Αστακού του Δήμου Ξηρομέρου.«Πρεμιέρα στο νέο ΔΑΚ Αστακού με το Αίολος - Αρκαδικός», άρθρο στον ιστότοπο ArcadiaPortal.gr, 4 Νοεμβρίου 2016.««Μετακομίζει» στο σπίτι του ο Αίολος Αστακού», άρθρο στον ιστότοπο AgrinioCulture.gr, 3 Νοεμβρίου 2016. Πρόεδρος του διοικητικού συμβουλίου και χρηματοδότης ήταν ο Αποστόλης Πανταζής, ο οποίος παράτησε την ομάδα με το πέρας της αγωνιστικής περιόδου.«Διοίκηση» , πληροφορίες στον επίσημο ιστότοπο του συλλόγου.

Το ρόστερ του Αιόλου Αστακού για την περίοδο 2016-17 συνέθεταν οι παρακάτω αθλητές:«Ρόστερ» , πληροφορίες στον επίσημο ιστότοπο του συλλόγου.

 Α.Μ.Σ. Αίολος Αστακού - Roster 2016–17
 Αρ. Εθν. Όνοματεπώνυμο Θέση Γέννηση Ύψος 4     Μπρόζος, Γιώργος 3-4 25.05.1986 200 cm 5     Θεοδωράκος, Γιώργος 3-4 17.01.1988  199 cm 6     Κουμπούρας, Φάνης 1 08.12.1983  188 cm  7     Παπαδιονυσίου, Στάθης 2-3  15.07.1992  195 cm  8     Κατσαρές, Νίκος 1-2 17.03.1983  189 cm 9     Γκατζιάς, Άγγελος 1-2   192 cm 10     Κακλαμάνος, Νίκος 1-2 12.07.1981 189 cm  11     Κιτσούλης, Βασίλης 3-4 03.05.1983  204 cm 12    Κασάμπαλης, Τάσος 5  208 cm 13     Χαρισμίδης, Τάσος 5 07.06.1981  203 cm 14    Ψωμάς-Λυμπάρης, Νίκος 5 16.01.1984  210 cm 15   Δουρούκης, Δημήτρης 3-4 14.05.1993  200 cm 16   Μπεκατώρος, Αλέξανδρος 2-3  194 cm 17   Γκιζόγιαννης, Ανδρόνικος 3-4 08.02.1983  201 cm 19   Καλαντζής, Βασίλης 3-4   190 cm
 Προπονητής: Μιχάλης Κουταλιανός   Ενημέρωση: 14 Φεβρουαρίου 2020

 Τμήμα καλαθοσφαίρισης γυναικών 
Στο παρελθόν ο Αίολος διατηρούσε και γυναικείο τμήμα καλαθοσφαίρισης. Σήμερα διαθέτει μόνο τμήματα υποδομής για αθλήτριες σχολικής ηλικίας.

 Παραπομπές 

 Εξωτερικοί σύνδεσμοι 
 Α.Μ.Σ. Αίολος Αστακού, επίσημος ιστότοπος του συλλόγου.



Κατηγορία:Αθλητικοί σύλλογοι Αιτωλοακαρνανίας
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.ΚΑ.Β.Δ.Ε.
Κατηγορία:Ιδρύσεις αθλητικών συλλόγων το 1990
Κατηγορία:Ιδρύσεις ομάδων καλαθοσφαίρισης το 1990